section_heading: Zanimljivosti
paragraph_text: Dok je Miroslav Kollenz osmišljavao urbanistički plan novozagrebačkog naselja Travno, radi lakšeg snalaženja u masi nizova zgrada s brojnim ulazima, objekte nazvao imenima poljskog cvijeća, a postojala je i ideja da se svaka zgrada, odnosno ulaz uočljivo označi simbolom svog naziva. No, ta ideja ipak nije ostvarena i za nju se praktično ne zna. Tako je njegova Tratinčica danas poznata kao – Mamutica.